Closer to the Truth

Closer to the Truth (בעברית: קרובה יותר לאמת) הוא אלבום האולפן ה-25 של זמרת הפופ האמריקנית, שר. האלבום יצא לאור ב-20 בספטמבר 2013, על ידי חברת התקליטים האחים וורנר רקורדס.

זהו אלבום האולפן הראשון של שר מזה 12 שנים, מאז Living Proof. עם יציאתו נכנס האלבום אל המקום השלישי במצעד הבילבורד 200 ובכך הפך לאלבום המצליח ביותר של שר במצעד הזה, בגיל 67.

רקע 
על אף שהכריזה על פרישה מעולם המוזיקה בשנת 2001, השתתפותה בסרט המוזיקלי בורלסק עוררה בשר את הרצון לחזור וליצור מוזיקה חדשה. שר החלה לעבוד על האלבום בשנת 2011 והוא יצא לאור ב-20 בספטמבר 2013 וכונה על ידי שר האלבום הטוב ביותר שלה.

האלבום זכה לביקורות חיוביות בעיקר מצד מבקרי מוזיקה, ששיבחו את שר על כך שהמוזיקה שלה רק משתפרת עם השנים. האלבום נכנס אל המקום השלישי במצעד הבילבורד 200, המקום הגבוהה ביותר לאלבום של שר אי פעם.

שר הוזמנה להופיע באולימפיאדת סוצ'י עם שירי האלבום, בשנת 2014, אך סירבה בשל יחס המדינה כלפי קהילת הלהט"ב.

סינגלים 
 "Woman's World" - יצא לאור ב-18 ביוני 2013, כסינגל הראשון והפותח מתוך האלבום. עם יציאתו נכנס השיר אל ראש מצעד שירי הדאנס קלאב, וה-129 במצעד הסינגלים הבריטי.
 "I Hope You Find It" - יצא לאור ב-4 באוקטובר 2013, כסינגל השני מתוך האלבום. עם יציאתו נכנס השיר אל המקום ה-22 במצעד חברת המצעדים הרשמית, וה-25 במצעד הסינגלים הבריטי.
 "Take It Like a Man" - יצא לאור ב-8 בנובמבר 2013, כסינגל השלישי מתוך האלבום. עם יציאתו נכנס השיר אל המקום השני במצעד שירי הדאנס קלאב.
 "I Walk Alone" - יצא לאור ב-25 באפריל 2014, כסינגל הרביעי מתוך האלבום. עם יציאתו נכנס השיר אל המקום השני במצעד שירי הדאנס קלאב.

סיבוב הופעות 
כדי לקדם את האלבום, יצאה שר ב-22 במרץ 2014, לסיבוב ההופעות השישי שלה, "Dressed to Kill Tour", אשר הסתיים ב-11 ביולי 2014.

רשימת רצועות

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

אלבומי שר
אלבומים באנגלית
אלבומים שהופקו על ידי טימבלנד
אלבומי חברת וורנר רקורדס